Silicon Poweri Armor-seeria kõvaketaste saaga sai alguse aasta eest mudeliga A10. See Point TV 21 osas näidatud ketas talub kukkumist ükskõik millise nurga või serva peale 1,2 m kõrguselt. Käesoleva aasta kevadel lisas Silicon Power A10 ketastele veekindluse (1 m sügavusel kuni 30 min), survekindluse, tolmukindluse ning moodsama disaini. Uute kõvaketaste nimeks sai Armor A70. Nagu kõigest sellest veel vähe oleks, vahetasid Silicon Poweri insenerid peagi A70 USB 2,0 ühenduse uuema ja kiirema USB 3.0 ühenduse vastu ja nimetasid selle sinist värvi ketta nimega Armor A80. Nendest kahest viimasest veekindlast kõvakettast - Armor A70 ja Armor A80 - Ardo-Jako täna räägibki.